《满庭芳 其三 贺尹参政》
明代·夏言

冰玉溪山，烟霞城郭，白云晚簇黄堂。皇华亭畔，绿水带浮梁。

共道贤明太守，真国器、风节文章。车下来，桑麻遍野，弦诵满江乡。

古人谁得似，龚为渤海，堪在渔阳。览从前青史，何负循良。

一郡难淹骥足，冲霄汉、自属鸾凰。遥瞻望、紫薇楼下，添得个神仙郎。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。